**Richard Demén-Willaume** (s. 28. tammikuuta 1986 Kungsbacka, Ruotsi) on ruotsalainen uransa lopettanut jääkiekkopuolustaja. Isokokoinen Demén-Willaume oli pelityyliltään puolustava puolustaja, joka liikui kokoisekseen varsin hyvin. Hän pelasi myös laitahyökkääjänä vuosina 2007–2010.

Ura
---

### Seuraura

Demén-Willaume (numero 10) Frölunda HC:n paidassa harjoitusottelussa elokuussa 2005.
Demén-Willaume on Hanhals IF:n kasvatti, mutta pelasi myöhemmät juniorivuotensa Frölunda HC:ssa, jossa hän voitti J20 SuperElitin mestaruuden vuosina 2003 ja 2005, J20 SuperElitin hopeaa vuonna 2006 sekä J18 Allsvenskanin mestaruuden vuosina 2002, 2003 ja 2004. Colorado Avalanche varasi Demén-Willaumen viidennellä kierroksella 154. pelaajana NHL:n varaustilaisuudessa 2004. Hän debytoi Elitserienissä kaudella 2004–2005, jolloin Demén-Willaume sai siellä tililleen kahdeksan runkosarja- ja yhden playoff-ottelua jääden niissä ilman tehopisteitä. Suurimman osan kaudestaan hän pelasi kuitenkin Frölundan J20-joukkueessa. Demén-Willaume voitti lukemalla +39 J20 SuperElitin tehopörssin.

Kausi 2005–2006 oli Demén-Willaumen varsinainen tulokaskausi Elitserienissä ja se toi hänelle 42 runkosarjaottelussa tehot 2+1=3. Hän voitti kauden päätteeksi Elitserien-hopeaa. Demén-Willaume pelasi kauden aikana myös kaksi ottelua Euroopan seurajoukkueiden mestaruusturnauksessa. Hän pelasi kevätkautensa kuitenkin lähinnä Frölundan hopeaa voittaneessa J20-joukkueessa. Syksyllä 2006 Demén-Willaume osallistui Colorado Avalanchen harjoitusleirille, mutta loukkaantui taklaustilanteessa. Marraskuussa 2006 hän teki sopimuksen CHL-liigan Arizona Sundogsin kanssa ja pelasi siellä kauden kaikki yhdeksän otteluaan.

Kaudeksi 2007–2008 Demén-Willaume palasi kotimaahansa ja siirtyi kaksivuotisella sopimuksella HockeyAllsvenskan-joukkue Rögle BK:n riveihin. Hän oli nostamassa joukkuetta Elitserieniin kaudeksi 2008–2009. Demén-Willaume jatkoi Röglessä vielä kaudella 2009–2010, mutta hän jätti joukkueen kuitenkin tammikuussa 2010 ja siirtyi kaksi päivää myöhemmin Allsvenskan-joukkue Malmö Redhawksiin. Kaudella 2010–2011 Demén-Willaume jatkoi samassa sarjassa vuoden mittaisella sopimuksella Borås HC:n riveissä. Hän pelasi samalla kaudella myös kuusi ottelua lainalla sarjatasoa ylempänä Frölundassa.

Demén-Willaume teki toukokuussa 2011 vuoden mittaisen sopimuksen ranskalaisjoukkue Rouen Hockey Élite 76:n kanssa. Hän voitti siellä sekä Ranskan-mestaruuden että Continental Cupin. Syyskuussa 2012 Demén-Willaume siirtyi vuoden mittaisella sopimuksella SM-liigajoukkue Saimaan Palloon. Sopimus sisälsi marraskuun Karjala-turnaukseen asti kestäneen try-outin. Demén-Willaume ei saanut sen päätteeksi jatkosopimusta pelattuaan 14 ottelua. Runsas viikko myöhemmin hän siirtyi kolmen ottelun mittaisella lainasopimuksella HockeyAllsvenskanin Tingsryds AIF:ään, Kahden siellä pelatun ottelun jälkeen Demén-Willaume siirtyi kuuden ottelun mittaiselle try-outille Timrå IK:hon.

### Maajoukkueura

Demén-Willaume pelasi alle 18-vuotiaiden MM-kilpailuissa vuonna 2004.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | Frölunda HC | Elitserien | 8 | 0 | 0 | 0 | 0 | 1 | 0 | 0 | 0 | 0 |
| 2005–2006 | Frölunda HC | Elitserien | 42 | 2 | 1 | 3 | 26 | – | – | – | – | – |
| 2006–2007 | Arizona Sundogs | CHL | 9 | 0 | 2 | 2 | 16 | – | – | – | – | – |
| 2007–2008 | Rögle BK | Allsvenskan | 43 | 6 | 10 | 16 | 44 | – | – | – | – | – |
| 2008–2009 | Rögle BK | Elitserien | 24 | 5 | 7 | 12 | 32 | – | – | – | – | – |
| 2009–2010 | Rögle BK | Elitserien | 12 | 0 | 1 | 1 | 10 | – | – | – | – | – |
|  | Malmö Redhawks | Allsvenskan | 13 | 1 | 1 | 2 | 29 | – | – | – | – | – |
| 2010–2011 | Borås HC | Allsvenskan | 43 | 2 | 10 | 12 | 36 | – | – | – | – | – |
|  | Frölunda HC | Elitserien | 6 | 0 | 1 | 1 | 8 | – | – | – | – | – |
| 2011–2012 | Rouen Hockey Élite 76 | Ranska | 25 | 3 | 10 | 13 | 34 | 15 | 0 | 2 | 2 | 10 |
| 2012–2013 | SaiPa | SM-Liiga | 14 | 1 | 1 | 2 | 12 | – | – | – | – | – |
|  | Tingsryds AIF | Allsvenskan | 2 | 0 | 0 | 0 | 0 | – | – | – | – | – |
|  | Timrå IK | Elitserien | 27 | 2 | 2 | 4 | 12 | – | – | – | – | – |
| 5 kautta | yhteensä | Elitserien | 119 | 9 | 12 | 21 | 88 | 1 | 0 | 0 | 0 | 0 |
| 1 kausi | yhteensä | SM-liiga | 14 | 1 | 1 | 2 | 12 | – | – | – | – | – |

Lähteet
-------

* Richard Demén-Willaume The Internet Hockey Databasessa (englanniksi)
* Richard Demén-Willaume Eurohockey-sivustolla (englanniksi)
* Richard Demén-Willaume *Elite Prospects*. Everysport Media Group AB.  (englanniksi)

### Viitteet

1. 1 2 3 4  EliteProspects
2. ↑  Säsongen ut för RDW + optionsår  28.1.2010. MrMadhawk.se.  Arkistoitu 31.1.2010. Viitattu 17.9.2012. (ruotsiksi)
3. ↑  Bloggen avslöjar: RDW till Borås  9.7.2010. MrMadhawk.se.  Arkistoitu 21.7.2011. Viitattu 17.9.2012. (ruotsiksi)
4. ↑  Abonnement 2011/2012 + transferts  9.5.2011. Rouen Hockey Elite 76. Viitattu 17.9.2012. (ranskaksi)
5. ↑  Demén-Willaume SaiPan testattavaksi  18.12.2009. Jatkoaika.com. Viitattu 17.9.2012.
6. ↑  Riikolalle jatkoa, Willaume poistuu  3.11.2012. Jatkoaika.com. Viitattu 11.12.2012.
7. ↑  Winther, Ola: Demén Willaume klar för Tingsryd  11.11.2012. Hockeysverige.se. Viitattu 11.12.2012. (ruotsiksi)
8. ↑  Demén-Willaumen keikkatyöt jatkuvat  12.11.2012. Jatkoaika.com. Viitattu 11.12.2012.
9. ↑  Sandström, Joachim: Richard Demén Willaume erbjuds tryoutkontrakt  26.11.2012. Timrå IK. Viitattu 11.12.2012. (ruotsiksi)